WHO ออกโรงเตือน! เปิดศก.เร็วเกินเสี่ยงทำ “โควิด-19” ระบาดหนักรอบ 2
WHO ออกโรงเตือน! เปิดศก.เร็วเกินเสี่ยงทำ “โควิด-19” ระบาดหนักรอบ 2
WHO ออกโรงเตือน! เปิดศก.เร็วเกินเสี่ยงทำ “โควิด-19” ระบาดหนักรอบ 2
21 เม.ย. 2563

องค์การอนามัยโลก (WHO) เตือนว่า การผ่อนคลายมาตรการควบคุมการแพร่ระบาดของไวรัสโคโรนาสายพันธุ์ใหม่ (โควิด-19) เร็วเกินไป อาจทำให้โควิด-19 กลับมาระบาดอีกครั้ง
โดย ดร.ทาเคชิ คาซาอิ ผู้อำนวยการประจำแปซิฟิกตะวันตกของ WHO กล่าวว่า เวลานี้ไม่ควรผ่อนคลายมาตรการ และต้องเตรียมตัวให้พร้อมสำหรับการใช้ชีวิตรูปแบบใหม่ในอนาคตอันใกล้ นอกจากนี้ รัฐบาลประเทศต่าง ๆ ยังคงต้องตื่นตัวเพื่อหยุดการแพร่ระบาดของโควิด-19 การผ่อนคลายมาตรการล็อกดาวน์และเว้นระยะห่างทางสังคมต้องทำแบบค่อยเป็นค่อยไป โดยต้องรักษาสมดุลระหว่างสุขภาพของประชาชนกับเศรษฐกิจ
ทั้งนี้ คำเตือนดังกล่าวมีขึ้นหลังจากรัฐบาลหลายประเทศเริ่มวางแผนผ่อนคลายมาตรการล็อกดาวน์เพื่อเปิดเศรษฐกิจอีกครั้ง